ANEXĂ LA GHIDUL SOLICITANTULUI PENTRU DR 18
INSTRUCȚIUNI PRIVIND EVITAREA CREĂRII DE CONDIȚII ARTIFICIALE 
I. elementele de identificare a condiţiilor artificiale

Stabilirea creării de condiții artificiale se constată în situația în care sunt îndeplinite cumulativ  două tipuri de indicii temeinice denumite elemente obiective și elemente subiective, astfel:
a) existența unor împrejurări de natură obiectivă (elemente obiective),
b) existența unei coordonări intenționate (deliberate) între solicitant și o terță persoană/terțe persoane (elemente subiective).
A) Elementele obiective sunt cele care arată că prin implementarea proiectului respectiv nu se pot îndeplini obiectivele intervenției, se acorda un avantaj nejustificat beneficiarului/altor entități terțe/ se creează un obstacol considerabil în calea atingerii finalității urmărite prin schema de ajutor.

B) Elementele subiective sunt acele situaţii/fapte (indicatori/premise) prin care se creează aparenţa unui solicitant/proiect eligibil sau prin care, în cadrul proiectului, sunt introduse anumite componente/activități ce au doar scopul obținerii unor avantaje necuvenite din punct de vedere al scorării.
Scopul urmărit prin crearea condițiilor artificiale este contrar obiectivelor stabilite prin reglementările nationale si/sau europene aplicabile și fișele intervențiilor PNS.
II. PRINCIPII GENERALE DE ANALIZĂ A INDICATORILOR ȘI PRECIZĂRI METODOLOGICE PENTRU IDENTIFICAREA CREĂRII CONDIȚIILOR ARTIFICIALE

1. Prin Art. 62 din Regulamentul 2116/2021 se prevede că: „fără a aduce atingere dispozițiilor specifice, nu se acorda nici un avantaj prevăzut în cadrul legislației agricole sectoriale persoanelor fizice sau juridice în privința cărora s-a stabilit că au fost create în mod artificial condițiile cerute în vederea obținerii acelor avantaje, contrar obiectivelor legislației”.  
Se consideră conditii artificiale, acele condiții create în mod voluntar de către solicitanţi, în scopul obtinerii unui avantaj (iniţial necuvenit) oferit prin programul/intervenția în cauză, cum ar fi:

a) creare de condiții artificiale în vederea încadrarii solicitantului în categoriile de solicitanti eligibili și/sau a îndeplinirii unei/unor condiții de eligibilitate specifice intervenției
b) creare de condiții artificiale prin existența unui beneficiar formal (solicitantul/beneficiarul direct de fonduri) si a unui beneficiar real (indirect) al finanțării, ca persoane fizice și/sau juridice distincte sau identice 

c) creare de condiții artificiale în vederea obținerii unei încadrări mai avantajoase în sistemul principiilor și criteriilor de selecție.  

Nu se consideră condiții artificiale situațiiile în care se realizează identificarea în documentația prezentată a unor erori materiale sau a corecturilor acestora, deficiențe care, pe parcursul verificărilor efectuate și a clarificărilor transmise de solicitanți cu ocazia solicitării informațiilor suplimentare nu sunt dovedite că au scop ilicit.”
2. Pentru constatarea creări unei condiții artificiale, este necesar să se identifice în documentația analizată cel puțin un obiectiv general sau specific aferent legislației agricole sectoriale precizat în reglementările naționale/europene aplicabile și/sau în fișele intervențiilor, încălcat prin crearea respectivei condiții artificiale. 

III. PRINCIPII SPECIFICE PENTRU INTERVENȚIA DR 18 CARE CONDUC LA SUSPICIUNEA POTRIVIT CĂREIA CONDIȚIILE DE ELIGIBILITATE ȘI SELECȚIE AU FOST CREATE ÎN MOD ARTIFICIAL ÎN VEDEREA OBȚINERII UNUI AVANTAJ CONTRAR OBIECTIVELOR LEGISLAȚIEI.
	1
	Avantaj vizat:

Criteriu de eligibilitate: 
ELIGIBILITATEA SOLICITANTULUI
	-  Solicitantul se încadreaza în categoria solicitanților eligibili pentru finanțare

- Solicitantul nu este înregistrat în Centralizator debite - aplicația AFIR pentru evidență nereguli și debite (până la contractare acesta trebuie să achite debitul catre AFIR).

	1a
	Premisă de creare Condiții artificiale
	Crearea unei entități juridice noi (solicitant de fonduri) de catre asociati/actionari majoritari, administrator/I ai altor entitati juridice cu același tip de activitate față de tipul de activitate finanțabil prin proiect. 

	1b
	Stare de fapt care indica o suspiciune de creare de condiții artificiale
	Sunt identificați indicatori care conduc la concluzia că o entitate juridică existentă (care intră sub incidența restricțiilor de eligibilitate) /asociatii/acționarii /administratorii ai acesteia a/au creat o noua o entitate juridică prin care  accesează fondurile FEADR prin eludarea criteriului restrictiv, dar aceasta/acestia continua să  dețină controlul asupra solicitantului sau a producției acestuia?  (ex de elemente ce pot fi identificate:  finanțarea investițiilor noii entități juridice de către cea veche prin împrumuturi sau plăți nejustificate, cedarea voluntară/vanzarea de terenuri/mijloace de producție care sunt folosite în continuare în comun, integrarea fluxurilor de producție prin preluarea semnificativă a producției*)  

	1c
	Măsuri luate în cazul confirmării creării de condiții artificiale
	I. În etapa de verificare a Cererii de Finantare

Declararea Cererii de Finanțare ca fiind neeligibilă  și retragerea acesteia din procesul de selecție

II. În etapa de verificarea cererilor de plată

Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare.

	2.
	Avantaj vizat:

 Criteriu de eligibilitate: 

ELIGIBILITATEA SOLICITANTULUI


	Solicitantul nu poate depune mai mult de o cerere de finanțare în cadrul intervenției DR 18

	2a
	Premisă de  creare Condiții artificiale
	1. Crearea unei entități juridice noi (solicitant de fonduri) de catre asociati/actionari majoritari, administrator/I ai altor entitati juridice cu același tip de activitate față de tipul de activitate finanțabil prin proiect, pentru eludarea condiției de depunere a unui singur proiect/intervenție.

2.Acționarul/asociatul majoritar se regăsește în acționariatul altui solicitant/beneficiar care depune/are proiect în cadrul DR-18


	2b
	Stare de fapt care indica o suspiciune de creare de condiții artificiale
	Sunt identificați indicatori care conduc la concluzia că o entitate juridică  existentă (care intră sub incidența restricțiilor de eligibilitate) /asociatii/acționarii /administratorii ai acesteia a/au  creat o noua o entitate juridică prin care  accesează fondurile FEADR prin eludarea criteriului restrictiv, dar aceasta/acestia continua să  dețină controlul asupra solicitantului sau a producției acestuia?  (ex de elemente ce pot fi identificate:  finanțarea investițiilor noii entități juridice  de către cea veche prin împrumuturi sau plăți nejustificate, cedarea voluntară/vanzarea de terenuri/mijloace de producție care sunt folosite în continuare în comun, integrarea fluxurilor de producție prin preluarea semnificativă a producției*)  

	2c
	Măsuri luate în cazul confirmării creării de condiții artificiale
	I. În etapa de verificare a Cererii de Finantare

Declararea Cererii de Finanțare ca fiind neeligibilă  și retragerea acesteia din procesul de selecție

II. În etapa de verificarea cererilor de plată

Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare.

	3
	Avantaj vizat:

 Criteriu de eligibilitate: 
VIABILITATEA ECONOMICĂ A INVESTIȚIEI
	Rezultatul din exploatare din bilanţul precedent anului depunerii proiectului trebuie să fie pozitiv (inclusiv 0) sau, în cazul în care solicitantul a înregistrat pierdere din exploatare în anul anterior depunerii cererii de finanțare în anii N-2 și N-3 (pentru solicitanții înființați cu cel puțin trei ani înainte de depunerea cererii de finanțare) rezultatul din exploatare este pozitiv (inclusiv 0).

	3a
	Premisă de creare Condiții artificiale
	Crearea unei entități juridice noi (solicitant de fonduri) de catre asociati/actionari majoritari, administrator/I ai altor entitati juridice cu același tip de activitate față de tipul de activitate finanțabil prin proiect pentru eludarea condiției privind obținerea profitului din exploatare (inclusiv 0).

	3b
	Stare de fapt care indica o suspiciune de creare de condiții artificiale
	Sunt identificați indicatori care conduc la concluzia că o entitate juridică  existentă (care intră sub incidența restricțiilor de eligibilitate) /asociatii/acționarii /administratorii ai acesteia a/au  creat o noua o entitate juridică prin care  accesează fondurile FEADR prin eludarea criteriului restrictiv, dar aceasta/acestia continua să  dețină controlul asupra solicitantului sau a producției acestuia?  (ex de elemente ce pot fi identificate:  finanțarea investițiilor noii entități juridice  de către cea veche prin împrumuturi sau plăți nejustificate, cedarea voluntară/vanzarea de terenuri/mijloace de producție care sunt folosite în continuare în comun, integrarea fluxurilor de producție prin preluarea semnificativă a producției*)  

	3c
	Măsuri luate în cazul confirmării creării de condiții artificiale
	I. În etapa de verificare a Cererii de Finantare

Declararea Cererii de Finanțare ca fiind neeligibilă  și retragerea acesteia din procesul de selecție

II. În etapa de verificarea cererilor de plată

Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare.

	4
	Avantaj vizat:

Criteriu de eligibilitate/selecție: ELIGIBILITATEA SOLICITANTULUI (Forma de organizare - Cooperative Agricole înființate/ destinația și impactul economic al investiției cooperativei)


	1. Solicitantul respectă plafoanele de deținere a capitalului social și principiul controlului democratic conform Legii cooperației agricole nr. 566/2004 (Art. 15, alin. 3 – maximum 20% din capitalul social per membru și Art. 8 – principiul controlului democratic)

2. Investiția finanțată prin formă asociativă (cooperativă) trebuie să deservească interesul colectiv al membrilor și dezvoltarea exploatațiilor acestora conform legii.

	4a
	Premisă de creare Condiții artificiale
	1. Divizarea/fragmentarea unui singur grup economic în mai multe entități juridice distincte (firme membre în cooperativă) care aparent respectă individual plafonul de 20% din capitalul social, dar care sunt controlate de aceiași asociați/acționari majoritari, administratori sau beneficiari reali, cu scopul de a eluda plafoanele legale, de a simula numărul minim de membri independenți și de a deturna controlul democratic

2. Constituirea unei cooperative agricole formate formal din numărul minim de membri, dar în care infrastructura finanțată (ex: spații de depozitare, procesare, utilaje) este dimensionată și utilizată exclusiv sau în mod disproporționat pentru a deservi interesele grupului economic dominant care controlează cooperativa .

	4b
	Stare de fapt care indica o suspiciune de creare de condiții artificiale
	1. Sunt identificați indicatori care conduc la concluzia divizarii/fragmentarii unui singur grup economic în mai multe entități juridice distincte (firme membre în cooperativă) care aparent respectă individual plafonul de 20% din capitalul social, dar care sunt controlate de aceiași asociați/acționari majoritari, administratori sau beneficiari reali, cu scopul de a eluda plafoanele legale, de a simula numărul minim de membri independenți și de a deturna controlul democratic


Exemple de elemente/indicatori ce pot fi identificați:

·  Aceiași  administratori, reprezentanți legali sau beneficiari reali la nivelul mai multor firme membre;

· Deținerea cumulată de către firmele aflate sub control comun (membru cooperator ce detine în cadrul altui membru cooperator majoritatea acțiunilor)    a unui procent majoritar din capitalul social (ex: 51%) și a unui număr de voturi care anulează de facto principiul „un membru, un vot în interes propriu și nu colectiv ;Membrii persoane juridice controlați în comun nu au activitate economică independentă sau structuri de producție separate (ex: sere, clădiri, utilaje, angajați, declarații APIA distincte), funcționând ca simple subdiviziuni ale aceluiași grup economic 

2. Prognoza activității indică faptul că de exemplu livrările de materie primă sau utilizarea capacităților de stocare/procesare create prin proiect vor fi asigurate în proporție majoritară (de exemplu peste 75%) de către firmele membre aflate sub controlul aceluiași beneficiar real, ceilalți membri având un rol pur formal (decorativ) pentru îndeplinirea condiției de eligibilitate privind numărul de membri.

	4c
	Măsuri luate în cazul confirmării creării de condiții artificiale
	I. În etapa de verificare a Cererii de Finanțare:


Declararea Cererii de Finanțare ca fiind neeligibilă și retragerea acesteia din procesul de selecție.


II. În etapa de verificare a cererilor de plată:


Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare.



	5.
	Avantaj vizat:

Criteriu de selecție:

VERIFICAREA CRITERIILOR DE SELECȚIE
	Exploatațiile agricole care se încadrează în definiția fermei de dimensiune medie conform cap. 4.7.3 PS PAC 2023 -2027

	5a
	Premisă de  creare Condiții artificiale
	Crearea unei entități juridice noi (solicitant de fonduri) de catre asociati/actionari majoritari, administrator/I ai altor entitati juridice cu același tip de activitate față de tipul de activitate finanțabil prin proiect, pentru obținerea punctajului.

	5b
	Stare de fapt care indica o suspiciune de creare de condiții artificiale
	a- Solicitantul/beneficiarul a cedat voluntar o parte din terenurile/efectivele de animale deținute, către un terț cu același tip de activitate, dar continuă să dețină controlul asupra solicitantului prin prestarea semnificativă a lucrarilor agricole și/sau prin preluarea semnificativă a producției* de la societatea căreia i-a cedat voluntar terenurile/efectivele de animale.
b- Solicitantul/beneficiarul și-a constituit ferma prin preluarea terenurilor/ efectivelor de animale/mijloace de productie, de la un terț cu același tip de activitate, care i le-a cedat voluntar iar cedentul continuă să detina controlul asupra solicitantului prin prestarea semnificativă a lucrărilor agricole și/sau realizează preluarea semnificativă a producției* de la societatea careia i-a cedat voluntar terenurile/efectivele de animale, mijloace de productie.

	5c
	Măsuri luate în cazul confirmării creării de condiții artificiale
	I. În etapa de verificare a Cererii de Finantare

Declararea Cererii de Finanțare ca fiind neeligibilă  și retragerea acesteia din procesul de selecție
II. În etapa de verificare a cererilor de plată

Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare.


* se consideră preluarea semnificativă a producției: situația în care solicitantul/beneficiarul desface/prevede desfacerea producției realizată/prevăzută în proportie de peste 75% din Cifra de Afaceri către un singur alt agent economic
Important
În etapa de verificare a Cererii de Finanțare, decizia privind constatarea creări unei condiții artificiale se ia după parcurgerea următorilor pași:

· Sintetizarea elementelor identificate și comunicarea acestora solicitantului prin intermediul unei notificări, prin care se solicită totodata exprimarea unui punct de vedere într-un termen procedural;

· Analizarea punctului de vedere exprimat de beneficiar (daca acesta îl transmite în termenul procedural comunicat)

· Declararea Cererii de Finantare ca fiind neeligibilă din cauza identificării unor condiții artificiale create de solicitant, prezentându-se în mod fundamentat la rubrica observații în fișa de verificare E1.2, modul în care a fost încălcat prin crearea respectivei condiții artificiale cel puțin un obiectiv general sau specific aferent legislatiei agricole sectoriale  precizat în reglementările comunitare aplicabile și/sau în fișele intervențiilor. 

În etapa de verificare a solicitărilor de plată, decizia privind constatarea creări unei condiții artificiale se ia doar după parcurgerea pașilor procedurali aferenți constatării unei nereguli, astfel :

· Identificarea și analiza corelării indicatorilor care au condus la constatarea suspiciunii rezonabile de creare a condițiilor artificiale. 
· Întocmirea formularului IRD 0.1 - Suspiciune de neregulă/suspiciune de fraudă
· Întocmirea Proiectului Procesului Verbal de Constatare a neregulilor și transmiterea acestuia catre beneficiar pentru exprimarea unui punct de vedere

· Primirea și analiza punctului de vedere exprimat de beneficiar(daca acesta îl trimite în termenul procedural comunicat)
· Întocmirea Procesului Verbal de Constatare a neregulilor în concluziile caruia se va enununța în mod fundamentat modul în care a fost încălcat, prin crearea respectivei condiții artificiale, cel puțin un obiectiv general sau specific aferent legislatiei agricole sectoriale  precizat în reglementările naţionale şi/sau europene aplicabile și/sau în fișele tehnice ale intervențiilor. 

IV. TERMENI ȘI DEFINIȚII 
· Beneficiar real   – acea entitate economică (persoană fizică autorizată să desfășoare activități economice/întreprinzător (II/IF) sau persoană juridică)) pentru care se prezintă dovezi suficiente că are un beneficiu final, direct sau indirect, în urma obținerii finanțării nerambursabile de către beneficiarul formal (respectiv solicitantul/beneficiarul de fonduri)
· Beneficiar formal - acea entitate entitate economică (persoană fizică autorizată să desfășoare activități economice/întreprinzător (II/IF) sau persoană juridică) pentru care se prezintă dovezi suficiente si obiective că a depus o Cerere de Finanțare nerambursabilă cu scopul (ascuns) de a obtine fonduri nerambursabile si de a deservi astfel interesele beneficiarului real

· Indicator - acea situație reală si obiectiva ce rezultă din elementele prezentate în cadrul cererii de finanțare precum și din elementele rezultate în urma aplicării prevederilor procedurale oficiale în vigoare la data efectuării verificării. Indicatorii pot fi analizați și constatați atât la faza de depunere a cererii de finanțare, la faza incheierii contractului de finanțare, cât și pe perioada de derulare a proiectului până la sfârșitul perioadei de monitorizare.
· Crearea de condiții artificiale este acea acțiune sau inacțiune deliberată a solicitantului/beneficiarului de fonduri nerambursabile și/sau unui/unor terțe persoane fizice sau juridice care are ca rezultat o modificare a unei situații existente la un moment dat, pentru a beneficia de plati în temeiul schemei de ajutor, urmărind să obțină un avantaj necuvenit, prin acest fapt identificandu-se cumulativ si o cel putin o situatie in care a fost incalcat cel puțin un obiectiv general sau specific aferent legislatiei agricole sectoriale  precizat în reglementările naţionale si/sau europene aplicabile și/sau în fișele tehnice ale intervențiilor, astfel că finalitatea urmărită prin intervenție (acela de dezvoltare a exploataţiei vizate pentru sprijin), nu poate fi atinsă.
· „Aceeași activitate” sau „acelasi tip de activitate” reprezintă acea situație în care două sau mai multe entități economice desfășoară activități autorizate identificate prin aceeași clasă CAEN (nivel 4 cifre) și realizează produse/servicii/lucrari similare.

· Cedare voluntară reprezintă acea acțiune prin care o entitate economică (persoană fizică autorizată să desfășoare activități economice/întreprinzător (II/IF) sau persoană juridică) înstrăinează prin orice metodă (vanzare, donatie, etc) elemente aferente mijloacelor fixe ale respectivei entitati economice. 

